Ñaxi Sawaana yi: ñi ngi ci diiwaan yu suufe yu gёwéel yi, ci bёj-gànnaar ak bёj-saalumu gott yu Yamoo yi, ak ci Laamaaru ngéej (lac) yu Yamoo yi ngir kawe ga mu kawe, bu ko defee ñax yu gudd yi di fa màgg (guddaayu ñaar ba ñatti meetar), ay garab di leen rax. Taw ba fay am bu noor la, te bu néewee - moom taw bi – te ab digam gàtt, garab yi dañuy jekki-jekki fàddu, bu ko defee ñax yi nuy wax Sawaana yu ñu wuññi yi des fi. Lu ñu gёn a sori Sawaana yu ñu wuññi yi, tey gёn a jege Tàkk gi, taw yi di gёn a néew, ñaxi Sawaana yu ndόol, yu gooy yi di gёn a feeñ.